《秋日寄满子权》
宋代·王令

楼前暮霭暗平林，楼上人愁意思深。
未必薄云能作雨，从来秋日自多阴。
三年客梦迷归路，一夜西风老壮心。
欲作新声寄遗恨，直弦先断泪盈琴。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。